สนช. อัญเชิญ สมเด็จพระบรมโอรสาธิราชฯ เป็นพระมหากษัตริย์ รัชกาลที่ 10
สนช. อัญเชิญ สมเด็จพระบรมโอรสาธิราชฯ เป็นพระมหากษัตริย์ รัชกาลที่ 10
29 พ.ย. 2559

ผู้สื่อข่าวรายงานว่า วันนี้(29 พ.ย.) เมื่อเวลา 11.00 น. สภานิติบัญญัติแห่งชาติ (สนช.) ซึ่งมีสมาชิกครบองค์ประชุม 243 คน เข้าร่วมประชุมเรื่องการอัญเชิญองค์พระรัชทายาทขึ้นทรงราชย์เป็นพระมหากษัตริย์ รัชกาลที่ 10 ตามมาตรา 2 ของรัฐธรรมนูญชั่วคราว ปี 2557 ประกอบมาตรา 23 ของรัฐธรรมนูญ ปี 2550
จากนั้นในเวลา 11.20 น. ประธานสภานิติบัญญัติแห่งชาติจะประกาศอัญเชิญ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เป็นพระมหากษัตริย์ รัชกาลที่ 10 สืบไป
ทั้งนี้ สมาชิก สนช. ได้ยืนถวายพระพรพร้อมกับเปล่งเสียงทรงพระเจริญแด่พระมหากษัตริย์ รัชกาลที่ 10